Kamu bisa jelasin ke aku soal Taliban dalam bahasa banjar?

Garakan Taliban, rancak jua disambat lawan ngaran Taliban wara atawa Taleban (basa Persia wan Pashtun طالبان; matan bantuk jamak bahasa Arab: طالب ṭālib, "murid"), bubuhan anggutanya manyambat urganisasinya sacara rasmi sawagai Keamiran Islam Apganistan, adalah garakan nasionalis Islam Deobandi pandukung Pashtun nang sacara efektif manguasai parak sabarataan dairah Apganistan matan 1996 sampai 2001 imbah ngitu bakuasa pulang di Apganistan pas 2021. Wayah ngini, Taliban adalah sabuting matan dua kubu pulitik nang sama-sama barabut sawagai pamarintah nang sah matan Apganistan, lain pada bubuhan Republik. Sapalihan nagara wan urganisasi internasional mancap garakan ngini sawagai urganisasi tiruris.

Bubuhan Taliban diulah pas Séptémber 1994, mandapatakan dukungan matan Amerika Serikat wan Pakistan. Déwan Kaamanan PBB manyambat kakadatujuan lawan bubuhan ngini maraga kejahatan buhannya nu warga nagara Iran wan Apghanistan. Taliban manggawi bamacam aksi palanggaran HAM di Afghanistan.

Kalumpuk ngini mandapatakan pangakuan diplomatik matan talu nagara: Uni Emirat Arab, Pakistan, wan Arab Saudi, lawan pamarintah Republik Chechnya Ichkeria mang kada diakui dunia.

Angguta-angguta paling bapangaruh matan Taliban, tamasuk Mullah Mohammed Omar, pamimpin garakan ngini, adalah mullah desa (palajar yunior agama Islam), nang kabanyakannya balajar di madrasah di Pakistan. Garakan ngini tautama baasal matan Pashtun di Apganistan, lawan Prupinsi Khyber Pakhtunkhwa di Pakistan, wan jua tamasuk banyak sukarélawan matan Arab, Eurasia, lawan Asia Selatan.